Ο **Γιάννης Κουτεντάκης** είναι ομότιμος καθηγητής Εργοφυσιολογίας στο Πανεπιστήμιο Θεσσαλίας, ο οποίος διετέλεσε κοσμήτορας της Σχολής Επιστήμης Φυσικής Αγωγής και Αθλητισμού στα Τρίκαλα και υπήρξε ιδρυτικό μέλος του Κέντρου Έρευνας και Τεχνολογίας Ανάπτυξης Θεσσαλίας (ΚΕΤΕΑΘ). Έχει υπηρετήσει ως εθνικός προπονητής κωπηλασίας της Ελλάδας και του Ηνωμένου Βασιλείου

Βιογραφία
---------

Γεννήθηκε το 1952 στο Βόλο. 

Κατέχει πτυχίο Γυμναστικής Ακαδημίας (1974) από το αντίστοιχο τμήμα του Αριστοτελείου Πανεπιστημίου Θεσσαλονίκης. Έλαβε το μεταπτυχιακό του δίπλωμα (MSc) από το Τμήμα Επιστήμης Αθλητισμού του Πανεπιστημίου του Μπέρμινχαμ (Birmingham University) το 1984.

Μεταξύ των ετών 1985-1987 υπηρέτησε ως εθνικός προπονητής κωπηλασίας στη Βρετανική Κωπηλατική Ομοσπονδία, και στη συνέχεια, εργάστηκε ως φυσιολόγος στο Βρετανικό Ολυμπιακό Ιατρικό Κέντρο, στο Λονδίνο (1987-1991).

Ολοκλήρωσε τις διδακτορικές του σπουδές στο ανωτέρω τμήμα του Birmingham University, το 1991, με εξειδίκευση στην εργοφυσιολογία. Εκλέχθηκε στη συνέχεια τακτικό μέλος ΔΕΠ από το τμήμα Επιστήμης Αθλητισμού του Birmingham University και υπηρέτησε σε αυτό τα έτη 1991 έως και 1998

Επέστρεψε μόνιμα στην Ελλάδα το έτος 1998, όταν και εκλέχτηκε επίκουρος καθηγητής στο Πανεπιστήμιο Θεσσαλίας, στο νεοσύστατο τότε τμήμα ΤΕΦΑΑ των Τρικάλων. Το 2006 εκλέχτηκε τακτικός καθηγητής στο ίδιο τμήμα.

Ερευνητική σταδιοδρομία
-----------------------

Κατέχει 40 και πλέον έτη αδιάλειπτης διδακτικής και ερευνητικής προϋπηρεσίας σε Αγγλία και Ελλάδα, συνταξιοδοτήθηκε το 2019 από τη Σχολή Επιστήμης Φυσικής Αγωγής και Αθλητισμού και εκλέχθηκε Ομότιμος καθηγητής

Έχει εκπονήσει διάφορες ερευνητικές και κοινωνικές δράσεις σε θέματα σχετικά με την άθληση και τον αθλητισμό γενικότερα και αρθρογραφεί στα ελληνικά ΜΜΕ.

Κατά τη σταδιοδρομία του, έχει δημοσιεύσει σχεδόν 400 ερευνητικές εργασίες (papers) σε ξένα περιοδικά κύρους και διεθνή συνέδρια σχετικά με θέματα εφαρμοσμένης φυσιολογίας, ανθρώπινης απόδοσης και υγείας, εκ των οποίων, 230 εργασίες περιλαμβάνονται στο *Scopus*. Έχει δημοσιεύσει κατά καιρούς παρεμβάσεις του στα ΜΜΕ, κυρίως για θέματα των ΑΕΙ.

Αναγνώριση και διακρίσεις
-------------------------

Το διεθνές έργο του είναι αναγνωρισμένο σε παγκόσμια κλίμακα και έχει λάβει, μέχρι σήμερα, σχεδόν 19.000 αναφορές. Σημειωτέον, η εργασία του με τίτλο *The Dancer as a Performing Athlete* στο διεθνές περιοδικό Physiological Considerations έχει λάβει >600 αναφορές.

Το 2019, συμπεριλήφθηκε στους πιο αναγνωρίσιμους ερευνητές βάσει των αναφορών που έχει στη διεθνή βιβλιογραφία, από τον διεθνώς αναγνωρισμένο οργανισμό Thomson Reuters στο πλαίσιο του project *Clarivate Analytics* κατέχοντας ένα δείκτη επιστημονικής ποιότητας, h-index στο 75.

Διετέλεσε επισκέπτης καθηγητής στο Πανεπιστήμιο του Wolverhampton στο Ηνωμένο Βασίλειο. Επίσης, είναι μέλος του Δ.Σ. του ΙΕΦΑΙ - Ινστιτούτου Εφαρμοσμένης Φυσιολογίας & Άσκησης στην Ιατρική, ενώ το Δεκέμβριο του 2019, εκλέχθηκε πρόεδρος του Εθνικού Κέντρου «Η Άσκηση είναι Φάρμακο-Ελλάς».

Σε έγκριτη ερευνητική εργασία (*Updated science-wide author databases of standardized citation indicators*) στο περιοδικό *Plos Biology*, το Δεκέμβριο του 2020, ο Γιάννης Κουτεντάκης συμπεριλήφθηκε στους καταλόγους *Mendeley Data 2020* οι οποίοι περιλαμβάνουν το ανώτερο 2% των πλέον επιδραστικών επιστημόνων με τη μεγαλύτερη ερευνητική απήχηση, για το έργο του στο πεδίο της εφαρμοσμένης φυσιολογίας.

To 2023, σε δημοσίευση της λίστας αξιολόγησης Scientific Index[*νεκρός σύνδεσμος*], ο δρ. Κουτεντάκης κατατάχθηκε στην 1η θέση αξιολόγησης στο Πανεπιστήμιο Θεσσαλίας για τη διεθνή αναγνώριση του ερευνητικού έργου του.

Τον Μάιο 2023, ο καθηγητής Κουτεντάκης βραβεύτηκε από το Πανεπιστήμιο Θεσσαλίας για το όλο ερευνητικό και ακαδημαϊκό έργο και την πολυεττή προσφορά του.

Τον Οκτώβριο 2023 σε έγκριτη μετα-έρευνα των Ioannidis κ.ά. το όνομά του συμπεριλήφθηκε στη λίστα *Mendeley Data 2022*, στο ανώτερο 2% των ερευνητών, όλων των εποχών, για το ερευνητικό του έργο στα πεδία της εφαρμοσμένης εργοφυσιολογίας σε παγκόσμια κλίμακα.

Εξωτερικοί σύνδεσμοι
--------------------

* Prof. Yiannis Koutedakis - ResearchGate
* Βιογραφικό σημείωμα Δρ. Γιάννη Κουτεντάκη

Παραπομπές
----------

1. ↑
2. ↑  «Κοσμήτορας στη νέα Σχολή Φυσικής Αγωγής ο πρόεδρος του ΤΕΦΑΑ». *ΤΡΙΚΚΗPress – Τα νέα των Τρικάλων*. Αρχειοθετήθηκε από το πρωτότυπο στις 26 Ιουλίου 2021. Ανακτήθηκε στις 20 Ιουνίου 2021.
3. ↑
4. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 16 Οκτωβρίου 2021. Ανακτήθηκε στις 9 Δεκεμβρίου 2020.
5. ↑
6. ↑
7. ↑
8. ↑  «Επίτιμος Κηπουρός Πανεπιστημίου Θεσσαλίας». *trikalaIN*. 28 Αυγούστου 2019. Ανακτήθηκε στις 20 Ιουνίου 2021.
9. ↑  «Ο Κοσμήτορας Γιάννης Κουτεντάκης, μιλά στις ΙΔΕΕΣ, για το πολύπλευρο έργο του ΣΕΦΦΑ Τρικάλων. - Τρίκαλα ΙΔΕΕΣ». *trikalaidees.gr | Τρίκαλα ΙΔΕΕΣ*. 27 Δεκεμβρίου 2017. Ανακτήθηκε στις 20 Ιουνίου 2021.
10. ↑
11. ↑
12. ↑
13. ↑
14. ↑
15. ↑
16. ↑  «Παιδική παχυσαρκία – ο κύριος υπαίτιος». *Η ΚΑΘΗΜΕΡΙΝΗ*. 15 Φεβρουαρίου 2023. Ανακτήθηκε στις 25 Φεβρουαρίου 2023.
17. ↑
18. ↑
19. ↑
20. ↑
21. ↑
22. ↑
23. ↑
24. ↑  «Yiannis Koutedakis». *‪Μελετητής Google‬*. Ανακτήθηκε στις 23 Μαΐου 2023.
25. ↑
26. ↑
27. ↑
28. ↑  «Yiannis Koutedakis». *‪Μελετητής Google‬*. Ανακτήθηκε στις 22 Νοεμβρίου 2022.
29. ↑
30. ↑
31. ↑
32. ↑
33. ↑  «ΙΕΦΑΙ». *ΙΕΦΑΙ*. Ανακτήθηκε στις 22 Νοεμβρίου 2022.
34. ↑
35. ↑
36. ↑  «Στην κορυφή των επιστημόνων Καθηγητές του Π.Θ.». *taxydromos.gr/*. 3 Δεκεμβρίου 2020. Ανακτήθηκε στις 22 Νοεμβρίου 2022. [*νεκρός σύνδεσμος*]
37. ↑  «Ο Γ. Κουτεντάκης 1ος στη λίστα αξιολόγησης του Παν. Θεσσαλίας». *eleftheria.gr*. Ανακτήθηκε στις 25 Φεβρουαρίου 2023.
38. ↑  «Τιμήθηκε για την πολυετή προσφορά του ο Ομότιμος Καθηγητής ΤΕΦΑΑ-Π.Θ. Γιάννης Κουτεντάκης (2 ΒΙΝΤΕΟ-68 ΦΩΤΟ)». *Trikalaola.gr*. 23 Μαΐου 2023. Ανακτήθηκε στις 23 Μαΐου 2023.
39. ↑  Baas, Jeroen, *October 2023 data-update for "Updated science-wide author databases of standardized citation indicators"*, Elsevier Data Repository, doi:10.17632/BTCHXKTZYW.6, ανακτήθηκε στις 2023-10-07

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41156837
* **BiblioNet**: **112522**
* LCCN: n98062905
* ISNI: 0000 0000 3834 0730
* ORCID: 0000-0002-7065-9447
* CiNii: DA12360794

 |

 |